The Guardian: Un jurnalist Newsweek a criticat-o pe Taylor Swift pentru că la vârsta ei e nemăritată și nu are copii. „Săraca”
Săraca Taylor Swift. Este miliardară și unul dintre cei mai de succes oameni de pe planetă. Ea are o armată de fani devotați care ajung la faliment fericiți, pentru a o urma în turneele susținute în întreaga lume, scrie jurnalistul John Mac Ghlionn în Newsweek. Un oraș german și-a schimbat numele temporar în Swiftkirchen, în onoarea ei. Rezerva Federală americană a pus pe seama ei stimularea economiei. Și totuși, când vine vorba de cele mai importante valori ale succesului, Taylor este un eșec tragic: este o femeie matură, necăsătorită, care nu a a adus pe lume niciun copil, mai afirmă Ghlionn, potrivit The Guardian, care îi desființeaza articolul de opinie.